CELEX: 32009D0324
Language: lt
Date: 1239667200000
Title: 2009/324/EB: 2009 m. balandžio 14 d. Komisijos sprendimas dėl tam tikrų medžiagų neįtraukimo į Europos Parlamento ir Tarybos direktyvos 98/8/EB dėl biocidinių produktų pateikimo į rinką I, IA arba IB priedus (pranešta dokumentu Nr. C(2009) 2566) (Tekstas svarbus EEE )

15.4.2009   
            
            
               LT
            
            
               Europos Sąjungos oficialusis leidinys
            
            
               L 96/37
            
         
      KOMISIJOS SPRENDIMAS
   
   2009 m. balandžio 14 d.
   dėl tam tikrų medžiagų neįtraukimo į Europos Parlamento ir Tarybos direktyvos 98/8/EB dėl biocidinių produktų pateikimo į rinką I, IA arba IB priedus
   (pranešta dokumentu Nr. C(2009) 2566)
   (Tekstas svarbus EEE)
   (2009/324/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1998 m. vasario 16 d. Europos Parlamento ir Tarybos direktyvą 98/8/EB dėl biocidinių produktų pateikimo į rinką (1), ypač į jos 16 straipsnio 2 dalies antrą pastraipą,
   kadangi:
   
               (1)
            
            
               2007 m. gruodžio 4 d. Komisijos reglamente (EB) Nr. 1451/2007 dėl Europos Parlamento ir Tarybos direktyvos 98/8/EB dėl biocidinių produktų pateikimo į rinką 16 straipsnio 2 dalyje nurodytos 10 metų programos antrojo etapo (2) nustatytas veikliųjų medžiagų, kurias reikėtų įvertinti, kad būtų galima įtraukti į Direktyvos 98/8/EB I, IA arba IB priedą, sąrašas.
            
         
               (2)
            
            
               Tam tikri į tą sąrašą įtrauktų medžiagų ir (arba) produktų tipų deriniai nebuvo įvertinti, nes pirmieji dalyviai pasitraukė iš peržiūros programos.
            
         
               (3)
            
            
               Todėl, vadovaudamasi Reglamento (EB) Nr. 1451/2007 11 straipsnio 2 dalimi, 12 straipsnio 1 dalimi ir 13 straipsnio 5 dalimi, Komisija apie tai informavo valstybes nares. Ši informacija 2006 m. birželio 14 d. taip pat buvo paskelbta elektroninėmis priemonėmis.
            
         
               (4)
            
            
               Per tris mėnesius nuo minėtos informacijos paskelbimo kiti asmenys pareiškė norą dalyvauti kai kurių medžiagų ir (arba) produktų tipų derinių peržiūros programoje.
            
         
               (5)
            
            
               Komisijos sprendimu 2007/794/EB (3) buvo nustatytas naujas visų dokumentų, susijusių su šių medžiagų ir (arba) produktų tipų deriniais, pateikimo terminas – 2008 m. balandžio 30 d.
            
         
               (6)
            
            
               Tačiau per šį laikotarpį nebuvo gauti visi dokumentai, susiję su tam tikrais šių medžiagų ir (arba) produktų tipų deriniais.
            
         
               (7)
            
            
               Todėl, remiantis Reglamento (EB) Nr. 1451/2007 12 straipsnio 4 ir 5 dalimis, atitinkamų medžiagų ir produktų tipų reikėtų neįtraukti į Direktyvos 98/8/EB I, IA arba IB priedus.
            
         
               (8)
            
            
               Šiame sprendime numatytos priemonės atitinka Biocidinių produktų nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Šio sprendimo priede nurodytos medžiagos ir produktų tipai į Direktyvos 98/8/EB I, IA arba IB priedus neįtraukiami.
   2 straipsnis
   Pagal Reglamento (EB) Nr. 1451/2007 4 straipsnio 2 dalį šis sprendimas taikomas nuo 2009 m. birželio 1 d.
   3 straipsnis
   Šis sprendimas skirtas valstybėms narėms.
   
      Priimta Briuselyje 2009 m. balandžio 14 d.
      
         
            Komisijos vardu
         
         Stavros DIMAS
         
         
            Komisijos narys
         
      
   
   
      (1)  OL L 123, 1998 4 24, p. 1.
   
      (2)  OL L 325, 2007 12 11, p. 3.
   
      (3)  OL L 320, 2007 12 6, p. 35.
   
      PRIEDAS
      
         Medžiagos ir produktų tipai, kurie neįtraukiami į Direktyvos 98/8/EB I, IA arba IB priedus
      
      
                  Pavadinimas
               
               
                  EB numeris
               
               
                  CAS numeris
               
               
                  Produkto tipas
               
               
                  Ataskaitą teikianti valstybė narė
               
            
                  Linalolis
               
               
                  201–134–4
               
               
                  78–70–6
               
               
                  19
               
               
                  DK
               
            
                  Propoksuras
               
               
                  204–043–8
               
               
                  114–26–1
               
               
                  18
               
               
                  BE
               
            
                  Fenitrotionas
               
               
                  204–524–2
               
               
                  122–14–5
               
               
                  18
               
               
                  UK
               
            
                  Metilantranilatas
               
               
                  205–132–4
               
               
                  134–20–3
               
               
                  19
               
               
                  FR
               
            
                  Okt-1-en-3-olis
               
               
                  222–226–0
               
               
                  3391–86–4
               
               
                  19
               
               
                  N
               
            
                  5,5-dimetilperhidropirimidin-2-on-α-(4-trifluormetilstiril)-α-(4-trifluormetil)cinamilidenhidrazonas/hidrametilnonas
               
               
                  405–090–9
               
               
                  67485–29–4
               
               
                  18
               
               
                  IE